לכל נכד, אותיות מפוזרות בסלט האהוב עליו, שיש להרכיב מהן מילים שמעניינות אותו במיוחד. איוריה המרהיבים של יונת קציר מעשירים את הספר ויוצרים שילוב מרשים ואמנותי של אותיות ואיורים, המאתגר את הילדים למצוא עוד ועוד אפשרויות לצירופים מתאימים. ספר שיכול ללוות משחקי מילים בגן ובכיתה.
לימור טלמור סופרת וכותבת ערכות לימוד של סיפורים בהמחשה לגיל הרך, מורה לחינוך לשוני בבית הספר היסודי ומנחה סדנאות בנושא: "סופרת מספרת". זהו ספרה הרביעי לילדים.
במהלך מסיבת קיץ-החופש הגדול אצל סבתא, הנכדים השובבים – אמיר, דין, עמית ויובל השתוללו והשתובבו קצת יותר מידי, בזמן שסבתא הלכה להביא את הפתעתה עבורם. כשסבתא חזרה וראתה את הבלגן היא כינסה את כל הנכדים והראתה להם את ההפתעה – כל נכד קיבל את הסלט האהוב עליו ובתוכו אותיות שעימן יש להרכיב מילים בהתאם לתחביב. אילו מילים הרכיבו הנכדים?
מאוד נהנתי מהספר, הספר 'סלט אותיות' הוא ספר מגניב מאוד. אהבתי את הרעיון של האותיות בסלט – זה כיף כל כך להרכיב מילים! הסתקרנתי מאוד לדעת אילו מילים הרכיבו כל ילד וילדה. במהלך הקריאה למדתי מילים חדשות. הציורים בספר מאוד יפים ומעניינים. נהנתי מאוד מהחרוזים בספר – הם שעשעו אותי מאוד. אני ממליץ לכל ילד וילדה לקרוא את הספר 'סלט אותיות'.
הקראת הסיפור לאליאב היתה ממש חוויה, בתחילת הסיפור אליאב לא הבין איך אפשר לעשות אצל סבתא כל כך הרבה בלגן (בהתחשב בסבתא הפדנטית שלו).
מנקודה זו החלה החגיגה של אליאב. הוא ניסה לנחש על פי הציורים הנהדרים מה כל ילד אוהב לעשות ומכיוון שהציורים היו כל כך צבעוניים, הוא הצליח די יפה לנחש מה כל ילד אהב.
אני רואה את עצמי בהחלט חוזרת להקריא לאליאב את ספר הזה עוד ועוד.
ספר מקסים ומומלץ לקריאה.
אמיר, יובל, לירון, דין ועמית הוזמנו למסיבת פיג'מות מיוחדת במינה אצל סבתם. כל הנכדים יושבים לארוחה ומקבלים הפתעה – סלט אותיות. וכאן מתחיל המשחק. כל ילד מוזמן להרכיב עם האותיות שקיבל כמה שיותר מילים הקשורות לתחביב שלו (למתקשים ישנן מילים לדוגמה במהופך). גילוי נאות, אני מכירה את לימור טלמור הכרות אישית ואף עובדת איתה, אך לא ניתן להתעלם מספרה החדש והנפלא. ספר שהפך אצלנו למשחק, בעיקר בהפסקות החשמל הבלתי נגמרות של השבועיים האחרונים. הבן שלי בן חמש וחצי, זיהה את כל האותיות בצלחות של הילדים והצליח להרכיב מילים קצרות משתים ושלוש אותיות (ובכל פעם שהרכיב מילה השמחה בסלון הייתה גדולה), האחיין שבכתה א' הצליח יותר והתלהב כשחשב על מילים שלא הופיעו בספר.
הכותב : ד"ר שי רודין - מלמד וחוקר ספרות ילדים ונוער במכללה האקדמית גורדון, חיפה. מחקריו ראו אור בבימות אקדמיות שונות בארץ ובעולם.
איזה כיף אצל סבתא.
5 ילדים מגיעים לסבתא למסיבת פיג'מות.
אמיר, דין, עמית, יובל ולירון.
והם משתוללים וקופצים ושרים ומחקים עם כדור ומציירים ועוד.
עושים מהפכה. בקיצור שמח.
ואז סבתא מכנסת את כולם לשולחן, לאכול.
כל נכד מקבל את הסלט שהוא אוהב.
לירון – סלט יפני עם אטריות.
לדין סלט סיני עם פטריות.
הילדים זללו – אחחח...כל כך טעים"
אבל יש גם הפתעה.
הם מגלים אותיות בצלחת.
מאותיות אלו הנכדים מחברים מילים.
ולא רק, לכל נכד סבתא שלנו התאימה אותיות, שאפשר לחבר מילים שמתאימות לאהבתו של הנכד.
גם משעשע וגם חינוכי.
בטוחה שהילדים וההורים יאהבו.
וכמובן שהאיורים של יונת קציר מוסיפים לכיף של הספר.